text: Se amerikansk ambassadør på alternativt transportmiddel 
  12 marts 2015 kl. 13.40
  Når en ambassadør kommer til landet, forventer man måske en fin bil, flot habit og et stramt slips. Men det var ikke tilfældet i dag torsdag, da Rufus Gifford kom på besøg i Sønderjylland.
  Med det amerikanske flag på hjelmen var den amerikanske ambassadør Rufus Gifford klar til at se Sønderjylland på tæt hold. Habitjakken var skiftet ud med en grøn vindjakke, og chaufføren kunne holde en ekstra lang pause. Rufus Gifford hoppede nemlig på en Segway, så han kunne se Dybbøl Banke helt tæt på.
  Det er den tredje amerikanske ambassadør, der besøger Historiecenteret på Dybbøl Banke.
  Se Rufus Gifford køre på segway til Dybbøl. Varighed: 1'10.
  